text: Vit brúktu metnógvan streym í fjør, men yvir helmingurin av honum var úr varandi orkukeldum. Ongantíð fyrr er so nógv burðardygg elorka framleidd í Føroyum, og í Suðuroy var orkuframleiðslan 100% burðardygg í tilsamans smá 56 samdøgur
text: #000002
text: Varandi orkan í 2022 var býtt soleiðis: 130,9 GWt (30,2%) úr vatni, 90 GWt (20,7%) úr vindi, 5,4 GWt (1,3%) úr biogassi, og 0,171 GWt úr sólorku. SEV og dótturfeløgini stóðu fyri 90,8% av samlaðu framleiðsluni, meðan Vindrøkt/Røkt stóðu fyri 7,9%, og biogassverkið Førka framleiddi 1,3% av samlaðu elorkuni. Í tilsamans 50 samdøgur var orkuframleiðslan í meginøkinum yvir 80% grøn, meðan tølini í Suðuroy eru enn hægri.
text: #000004
text: Framleiðslan úr vatni royndist sera væl í 2022, sum bleiv besta árið síðan metárið 2015, tá framleiddir vórðu 133 GWt úr vatni. Felags fyri 2015 og 2022 er, at tað regnaði óvanliga nógv. Avfallsmátarin á Fitjunum í Vestmanna máldi 2573 mm fyri árið 2022. Til samanberingar kom avfallið upp á góðar 1904 mm í 2021. Í 2015 regnaði enn meira, og samlaða avfallið var góðar 2680 mm.
text: #000010
text: Sermerkt fyri 2022 var, at nógva regnið fall í juli og august. Framleiðslan úr vatni gjørdist hesar báðar mánaðinar umleið tríggjar ferðir størri enn miðalframleiðslan fyri hesar mánaðirnar.
text: #000011
text: Verkini í Vestmanna, Fossá- Mýru- og Heygaverkið settu í 2022 met við tilsamans 57,4 MWt. Eiðisverkið er tó væl størsta einstaka vatnorkuverkið, og framleiddi í 2022 64 GWt, ella góð 16% av samlaðu framleiðsluni í meginøkinum.
text: #000012
text: 2022 var sermerkt við vindorku við tað, at bæði Vindrøkt og Magn settu stórar vindmyllulundir upp og byrjaðu framleiðslu ávikavist á Gellingarkletti og í Flatnahaga oman fyri Havnina. Framleiðlsan hjá Magn var tó bert royndarframleiðsla, sum ikki sæst aftur í samlaðu framleiðsluni. Myllurnar hjá Vindrøkt fóru undir framleiðslu í juli, og náddu í 2022 eina framleiðslu á 28,1 GWt, svarandi til 7% av samlaðu framleiðsluni í meginøkinum.
text: #000013
text: “Tað gongur rætta vegin”, sigur Heri Mortensen, deildarstjóri.
text: #000015
text: Byggja heimsins størstu vindmylnuhøll í Esbjerg
text: #000024